
Narva koolieelsete lasteasutuste sisehindamise aruannete kooskõlastamine
1. Asjaolud ja menetluse käik
Lasteasutuses viiakse läbi sisehindamist. Sisehindamine on pidev protsess, mille eesmärk on tagada laste arengut toetavad tingimused ja lasteasutuse järjepidev areng, selgitades välja lasteasutuse tegevuse tugevused ning parendusvaldkonnad, millest lähtuvalt koostatakse arengukava tegevuskava. Nimetatud eesmärgist lähtuvalt analüüsitakse lasteasutuse sisehindamisel õppe- ja kasvatustegevust ja juhtimist ning hinnatakse nende tulemuslikkust.
Sisehindamise aruande kinnitab lasteasutuse direktor. Enne kinnitamist kooskõlastatakse aruanne lasteaia hoolekoguga ja lasteaia pidajaga.
Narva koolieelsed lasteasutused Käoke, Kaseke, Kuuseke, Kuldkalake, Cipollino, Pääsuke, Vikerkaar, Punamütsike taotlesid oma asutuste sisehindamise aruannete kooskõlastamist. 
2. Õiguslikud alused
Vastavalt koolielse lasteasutuse seaduse § 24² lõikele 3 kooskõlastatakse sisehindamise aruanne lasteasutuse pidajaga.

Narva Linnavolikogu 23.09.2010 määrusega nr 31 on koolieelse lasteasutuse seaduse § 24² lõikes 3 lasteasutuse pidaja pädevusse antud ülesande lahendamine delegeeritud Narva Linnavalitsusele.
3. Otsus

Kooskõlastada järgmised dokumendid: 

3.1 koolieelse lasteasutuse Käoke sisehindamise aruanne;
3.2 koolieelse lasteasutuse Kaseke sisehindamise aruanne;
3.3 koolieelse lasteasutuse Kuuseke sisehindamise aruanne;
3.4 koolieelse lasteasutuse Kuldkalake sisehindamise aruanne;
3.5 koolieelse lasteasutuse Cipollino sisehindamise aruanne;
3.6 koolieelse lasteasutuse Pääsuke sisehindamise aruanne;
3.7 koolieelse lasteasutuse Vikerkaar sisehindamise aruanne;
3.8 koolieelse lasteasutuse Punamütsike sisehindamise aruanne.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Käesolev korraldus jõustub seadusega sätestatud korras.

